96/232/EY: Komission päätös, tehty 13 päivänä maaliskuuta 1996, yhteisön siemenperunoiden vertailukokeiden järjestelyistä siemenperunoiden pitämisestä kaupan annetun direktiivin 66/403/ETY mukaisesti



Virallinen lehti nro L 077 , 27/03/1996 s. 0031 - 0032



KOMISSION PÄÄTÖS, tehty 13 päivänä maaliskuuta 1996, yhteisön siemenperunoiden vertailukokeiden järjestelyistä siemenperunoiden pitämisestä kaupan annetun direktiivin 66/403/ETY mukaisesti (96/232/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1996 annetun neuvoston direktiivin 66/403/ETY (1), sellaisena kuin se on viimeksi muutettuna komission päätöksellä 96/16/EY (2), ja erityisesti sen 14 artiklan 4 kohdan, sekä katsoo, että direktiivin 66/403/ETY 14 artiklan 4 kohdassa säädetään yhteisön siemenperunoiden vertailukokeiden suorittamisesta, on tarpeen, että kaikki jäsenvaltiot osallistuvat yhteisön vertailukokeisiin, mikäli siemenperunoita tavallisesti tuotetaan tai pidetään kaupan niiden alueella, jotta varmistetaan oikeiden johtopäätösten tekeminen, komission on tehtävä tarpeelliset järjestelyt yhteisön vertailukokeita varten, näiden kokeiden järjestelyt olisi ulotettava käsittämään muun muassa tietyt haitalliset organismit, jotka kuuluvat direktiivin 66/403/ETY, kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpitestä 21 päivänä joulukuuta 1976 annetun neuvoston direktiivin 77/93/ETY (3), sellaisena kuin se on viimeksi muutettuna direktiivillä 95/41/EY (4), ja perunan vaalean rengasmädän torjunnasta 4 päivänä lokakuuta 1993 annetun neuvoston direktiivin 93/85/ETY (5) soveltamisalaan, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisön vertailukokeita suoritetaan vuoden 1996 aikana vuonna 1995 korjatuista siemenperunoista. 2. Kaikkien jäsenvaltioiden on osallistuttava yhteisön vertailukokeisiin. 2 artikla 1. Yhteisön vertailukokeita koskevista yleisistä järjestelyistä määrätään tämän päätöksen liitteessä. 2. Kokeita koskevista muista yksityiskohtaisista järjestelyistä päättää maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä maaliskuuta 1996. Komission puolesta Franz FISCHLER Komission jäsen (1) EYVL N:o 125, 11.7.1966, s. 2320/66 (2) EYVL N:o L 6, 9.1.1996, s. 19 (3) EYVL N:o L 26, 31.1.1977, s. 20 (4) EYVL N:o L 182, 2.8.1995, s. 17 (5) EYVL N:o L 259, 18.10.1993, s. 1 LIITE Yhteisön siemenperunoiden vertailukokeiden suorittamista koskevat yleiset järjestelyt vuonna 1996 1. Vastuussa oleva laitos Landbrugs- og fiskeministeriet Plantedirektoratet Tanska 2. Näytteiden määrä Kokonaismäärä on 325: a) tuottajajäsenvaltioissa otetaan 295 näytettä seuraavasti: >TAULUKON PAIKKA> b) määrämaana olevassa jäsenvaltiossa on otettava 20 lisänäytettä silloin, kun aineisto lähetetään tuottajalta toiseen jäsenvaltioon c) Sveitsissä on otettava 10 näytettä direktiivin 66/403/ETY 15 artiklan 1 kohdassa mainittujen yhteisön vastaavuusjärjestelyjen mukaisesti. 3. Näytteet 2 kohdan a alakohdan mukaisesti otettuja näytteitä varten on taattava virallinen näytteenottomenettely. Näytteenotto suoritetaan asianmukaista menettelytapaa käyttäen. Komission yksiköt nimeävät näytteenoton suorittavat henkilöt; nämä henkilöt toimivat komission yksiköiden alaisuudessa. Näytteenotto suoritetaan tuotantotilalla, lastauspaikalla, lajittelutiloissa tai sellaisissa tiloissa, joissa siemenperunoita varastoidaan. Edellä 2 kohdan mukaisesti otetuissa kaikissa näytteissä on oltava 225 mukulaa. 4. Näytteestä polveutuneilta siemenperunoilta vaadittavien vähimmäisvaatimusten arviointi Peltopalstoilla on suoritettava jälkitarkastuksia ja tarpeen vaatiessa tulokset on varmistettava laboratoriokokein. Näytteen määrän on oltava 100 kasvia. 5. Koe, jolla arvioidaan, ovatko siemenperunat perunan tumman rengasmädän (Pseudomonas solanacearum) ja perunan vaalean rengasmädän (Corynebacterium sepedonicum) saastuttamia Laboratoriokokeet suoritetaan asianmukaisia menetelmiä noudattaen. Näytteen määrän on oltava 200 mukulaa, joista poistetaan solukko peltopalstaa varten. 6. Koe, jolla arvioidaan ovatko siemenperunat perunan sukkulamukulataudin (PSTV) saastuttamia Laboratoriokokeet suoritetaan asianmukaisia menetelmiä noudattaen. Edellä 1 kohdassa tarkoitettu vastuussa oleva laitos varmistaa, että näytteen määrä on sama kuin kyseisissä menetelmissä mainittu määrä, mikäli se on eritelty. 7. Luottamuksellisuus Liittyen edellä 5 ja 6 kohdassa tarkoitettuihin kokeisiin 1 kohdassa tarkoitetun komission yksiköiden alaisen vastuussa olevan laitoksen on täytynyt koodittaa jokainen laboratoriokokeisiin tarkoitettu näyte. Jos näytteet on varmistettu kyseessä olevien haitallisten organismien saastuttamiksi, komission on taattava, että direktiivissä 77/93/ETY ja direktiivissä 93/85/ETY vaaditut toimenpiteet tai niiden täytäntöönpanoa koskevat toimenpiteet toteutetaan, sanotun kuitenkaan rajoittamatta yhteisön vertailukokeiden varmistettuja tuloksia ja johtopäätöksiä koskevien vuosikertomusten arviointiin sovellettavien yleisten vaatimusten soveltamista.